Sandesh Shandilya Songs Download | Sandesh Shandilya New Songs List | Best All MP3 Free Online - Hungama
Hungama ● Artists ● Sandesh Shandilya Songs Download
Sandesh Shandilya Songs
Sandesh Shandilya Albums
Pop Chartbusters 90's Songs Die bestes word vereer by 54ste Fleur du Cap-toekennings | LitNet
Die Kaap van Storms het Sondagaand sy naam gestand gedoen, maar wind en weer kon nie daarin slaag om die gees te demp by die 54ste Fleur du Cap-teatertoekennings nie. Die Kunstekaap het gebruis met opwinding, en gaste, opgetof in glansryke uitrustings, het hul beste voetjie voor gesit.
Met "vintage" as vanjaar se tema is teaterlui in styl vereer vir hul uitnemende bydrae tot die uitvoerende kunste. Wenners word gekies uit produksies wat by professionele teaters in en om Kaapstad aangebied word, en altesaam 87 verskillende produksies van 2018 was in aanmerking vir die toekennings.
Fahiem Stellenboom, Sylvaine Strike en Derek Lubner
Teaterproduksies soos Endgame, Swerfgoed en Kudu het die aand koning gekraai en elk drie toekennings in gepalm. Die musiekspel Matilda spog ook met drie toekennings.
Endgame is as die beste produksie van 2018 bekroon en het ook die pryse vir beste akteur in ’n teaterproduksie (Andrew Buckland) en beste regisseur (Sylvaine Strike) verower. Swerfgoed spog met die pryse vir beste aktrise in ’n teaterproduksie (Anna-Mart van der Merwe), beste ondersteunende akteur in ’n teaterproduksie (Richard September) en beste ondersteunende aktrise in ’n teaterproduksie (Nicole Holm). Die nuweling Lwanda Sindaphi het onder luide applous die toekennings vir beste nuwe teks en beste nuwe regisseur vir sy toneelstuk Kudu ontvang. Die geselskap van Kudu het ook die toekenning vir beste ensemble ontvang.
Die geselskap van Kudu
Die musiekspel Matilda ontvang die pryse vir beste akteur in ’n musiekblyspel (Ryan de Villiers), beste ondersteunende aktrise in ’n musiekblyspel (Bethany Dickson) en beste stelontwerp (Rob Howell).
Spesiale toekennings, soos die toekenning vir lewenslange bydrae, is aan die stelontwerper Saul Radomsky toegeken, en die toekenning vir vernuwing in teater is aan die Theatre Arts Admin Collective toegeken. Dié spesiale toekennings is oorhandig deur die legendariese sanger, dramaturg en regisseur David Kramer en die dramaturg en regisseur Amy Jephta.
Die gehoor is getrakteer op optredes deur die jazzmusikant Nomfundo Xaluva, Afrika-perkussiemusikant Dizu Plaatjies, Sibonele Dance Group, die Township Opera Company, die Universiteit Stellenbosch Jazz Band en die Zip Zap Circus. Die optredes het plaasgevind onder die bekwame begeleiding van die Portugees-gebore musikant José Dias en was voorwaar ’n hoogtepunt.
Township Opera Company
Africa Melane, geselsradio-omroeper, was die gasheer vir die aand, en verskeie voormalige Fleur du Cap-pryswenners het ’n geleentheid gekry om die toekennings aan vanjaar se wenners te oorhandig.
Die beoordelaarspaneel vir 2018 het bestaan uit die voorsitter, Melanie Burke, Afrika Melane, Beverley Brommert, Eugene Yiga, Lwando Scott, Marina Griebenow, Maurice Carpede, Peggy Mongoato, Tracey Saunders en Wayne Muller.
Sibonele Dance Group
’n Gimnas van die Zip Zap Circus
Die volledige lys wenners is as volg:
Toekenning vir belowendste student
Beste teaterproduksie vir kinders en jongmense
Vlooi en die Musiekfabriek / Kipper and the Music Factory (Marinda Engelbrecht en Margit Meyer-Rödenbeck)
Beste nuwe Suid-Afrikaanse teks
Kudu deur Lwanda Sindaphi
Beste nuwe regisseur
Beste optrede in 'n revue, kabaret of eenpersoonvertoning
Rehane Abrahams in Womb of fire in verskillende rolle
Beste ondersteunende akteur in 'n musiekblyspel
Beste ondersteunende aktrise in 'n musiekblyspel
Beste akteur in 'n musiekblyspel
Beste aktrise in 'n musiekblyspel
Gareth Hewitt Williams vir The Curious Incident of the Dog in the Night-time
Rob Howell vir Matilda the Musical
Janni Younge vir die baba in Tsotsi the Musical
Andrea van der Kuil en Sue Steele vir Curse of the starving class
Beste klankontwerp, oorspronklike komposisie of klankbaan
Lukhanyiso Skosana vir Womb of fire vir oorspronklike musiekuitvoering
Beste manlike optrede in 'n opera
Beste vroulike optrede in 'n opera
Beste ondersteunende akteur in 'n teaterproduksie
Richard September in Swerfgoed in verskillende rolle
Beste ondersteunende aktrise in 'n teaterproduksie
Beste aktrise in 'n teaterproduksie
Beste akteur in 'n teaterproduksie
Sylvaine Strike vir Endgame
Matilda The Musical: Almal moet toegelaat word om hul stories te vertel